ريحت مع ضلوعي هاد الايام تنشوف المحتوی لي تنديرو في قناه أجي تفهم ، عودت تنتفرج في الفيديوهات بنظره خارجيه كثر ، علما أنه مالي تنبوسطي الفيديو عمرني تنعود نشوفو الی فيما نذر 
و لاحظت الأتي و بغيت نتشاور معاكم في الاخير 

لي لاحظت أنه في الاول المستوی كان ضعيف نظرا لأنها البدايه و التعلم و راك عارف و التردد كان متوسط يعني بين حلقه و حلقه كانت من شهر لشهرين و الحمد لله مع الوقت المستوی غادي أو كيطلع و لكن التردد طاح فمثلا في العام    حطينا فيه تحرير سعر الصرف و البيتكوين و بورما و لي هما في العموم كيبقاو من أحسن الحلقات لي درنا و لكن مابين حلقه و حلقه مده طوييييله حتی الناس تتنسی القناه واش مزال حيه او لا ميته 
و هاد الوقت هو لي كي خصني باش نصوب حلقه معتقه و معشقه و المستوی فيها مسموم و تضرب الطوندونس 

من بعد حاولت نكثر الشوي من عدد الحلاقات عيب ثلاث حلقات في السنه و درت هدف حلقه في الشهر لي ما قدرتش نوصل ليه في  

من  حلقه درت حلقه وحده ه هي حلقه المحروقات ه نقصت من  في العام لواحده في العام و هادشي نظرا لأنه الموضوع طويل و كلو أنيماسيو و في نفس السنه حطيت حلقه علی الضريبه علی أصحاب اليتوب بحكم أني مهتم بشأن الضرائب في المغرب و صورتها بالكاميرا  و خدات ليا وقت و مجهود قل  بشي  مره و لكن مالصقتش مشهدات خياليه كيفما المعتاد 

فبديت تنفكر مع راسي واش نبقا في نيفو طالع و وقت كبير ومشهدات كبار او نهبط شوي النيفو و ندير الكثره و نكون ديما حاضر في المواضيع لي تتشغل الرأي العام ؟ 

فحاولت نكون بين و بين 
جربت نحط موضوع خاتره أنيماسيو في مشكل الاساتذه المتاعقدين الجزء الاول تشاف شوي
و من ورها بشكل سريع كان ناض الصداع علی الضرائب ديال البقاله و حطيت عليه فيديو مصور كاميرا  طلع في الطوندوس رغم ردائه التصوير و الصوت لأنه كان مزروب 

فهمت انه ايلا دوتي علی مواضيع لي تتشغل الناس راه تتشاف بغض النظر علی كيفاش تصوب
فبديت تنسهل علی راسي في التقنيات بدل من الانيماسيو توجهت للكاميرا كثر ، و لكن وليت تنطول في المواضيع بزاف لدرجه مزعجه 
و ما رديتش البال، 
لأنه تنقول مع راسي معلومات مهمين بغيت نقول كلشي ، و فهمت من مجموعه من أصدقائي اني خاصني نهبط مزال مستوی الشرح وقت الشرح و نطلع عدد الفيديوهات 

و هادشي لي خلا التردد ايطلع من فيديو واحد في  ل  فيديوهات في  

و باغي نوع مابين أجيتفهم و مفاهيم 

دبا الاستشار لي بغيت نستاشركم واش نبقاو في هاد الريتم و الطريقه فيدهوات كثار قصار بالكاميرا و مره مره فيدو أنيماسيو و مره فيديو مفاهيم 
او نرجع النظام القديم فيديو في العام ؟